Zemstvo
Zemstvo-1864-yilgi islohotga muvofiq Rossiya imperiyasida tashkil etilgan mahalliy o'zini o'zi boshqarish organi. Dastlab,zemstvo faqat Rossiyaning Evropa qismining ayrim viloyatlarida joriy etilgan.Rus podshosi saroyi zemstvo orqali davlatning monarxiya tuzilishini Yevropa boshqaruv tizimiga moslashtirishni maqsad qilgan.Rossiya hukumati zemstvoga faqat okrug yoki viloyatdagi iqtisodiy masalalarni hal qilish huquqini berdi.Uning mablag'lari asosan ko'chmas mulk solig'idan iborat edi.Uning zemstvo majlisida saylangan ijro etuvchi organlari-viloyat,tuman zemstvo boshqarmalari gubernator tomonidan tasdiqlandi.Ular gubernatorning maʼmuriy nazorati ostida boʻlib,oʻz huquqlarini ochiq himoya qilishga uringan baʼzi zemstvolar hokimiyat tomonidan tarqatib yuborildi.Zemstvo institutlari kasalxonalar, dorixonalar ochdi, shifokorlarni ishga taklif qildi, tibbiy va akusherlik kurslarini tashkil etdi. U joylarda boshlangʻich maktablar, gimnaziyalar, oʻqituvchilar seminariyalari ochdi, muhtoj oʻquvchilarga stipendiyalar ajratdi. Dehqonchilikning ilgʻor tajribalarini targʻib qildi, qishloq xoʻjaligi koʻrgazmalarini tashkil etdi. Qishloq xoʻjaligi maktablari, tajriba stansiyalarini ochdi.